విజయవాడ: దేవినేని నెహ్రూ తనలో పరకాయ ప్రవేశం చేయడం వల్లే వంగవీటి సినిమాలో తాను నెహ్రూ పాత్రను మెప్పించగలిగానని హీరో శ్రీ తేజ్ చెప్పారు.తాను దేవినేని నెహ్రూ పాత్ర చేయడం తన అదృష్టంగా భావిస్తున్నానని చెప్పారు. విజయవాడలో జరిగిన దేవినేని నెహ్రూ సంస్మరణ సభలో ఆయన పాల్గొన్నారు. దర్శకుడు రాం గోపాల్ వర్మ తనను చూడగానే నెహ్రూ పాత్ర సరిగ్గా సరిపోతానని చెప్పడం తాను ఎప్పటికే మరచిపోలేనని చెప్పారు. తాను ముంబైకి చెందినవాడినని అంతా అనుకుంటున్నారని, అయితే తాను బెజవాడకు చెందినవాడినే అని శ్రీ తేజ్ చెప్పారు. దేవినేని నెహ్రూ ఆశీస్సులు తనపై ఉన్నాయని తాను మనస్ఫూర్తిగా విశ్వసిస్తున్నానని శ్రీ తేజ్ చెప్పారు. సంస్మరణ కార్యక్రమంలో టిడిపి ఎంపీలు, మంత్రులు, నాయకులు పాల్గొన్నారు. నెహ్రూ పాత్రలో మెప్పించిన శ్రీ తేజ్కు వరుస ఆఫర్లు వస్తున్నాయి. ఇటీవల ఆయన నటించిన కన్నడ సినిమా బనద నెరలు సూపర్ హిట్ అయింది. డైరక్టర్ విక్రం సిరి దర్శకత్వంలో టచ్ చేసి చూడులో శ్రీ తేజ్ ఒక ప్రధాన పాత్ర పోషిస్తున్నారు.
vijayavada: devineni nehroo tanalo parakaya pravesam cheyadam valle vangaveeti cinemalo taanu nehroo paatranu meppinchagaligaanani heero shree tej cheppaaru.taanu devineni nehroo paatra cheyadam tana adrushtamgaa bhaavistunnaanani cheppaaru. vijayavaadalo jarigina devineni nehroo samsmarana sabhalo aayana paalgonnaaru. darsakudu raam gopal varma tananu chudagaane nehroo paatra sarigga saripotanani cheppadam taanu eppatike marachipolenani cheppaaru. taanu mumbaiki chendinavaadinani antaa anukuntunnarani, ayithe taanu bejavaadaku chendinavadine ani shree tej cheppaaru. devineni nehroo aasheessulu tanapai unnaayani taanu manasphoorthigaa vishwasistunnaanani shree tej cheppaaru. samsmarana kaaryakramamlo tidipi empeelu, mantrulu, naayakulu paalgonnaaru. nehroo paatralo meppinchina shree tejku varusa aafarlu vastunnaayi. iteevala aayana natinchina kannada sinima banada neralu super hit ayindi. diracter vikram siri darsakatvamlo tuth chesi chudulo shree tej oka pradhaana paatra pooshistunnaaru.